
Martű Város Önkormányzata Képviselő-testületének  egészségügyi, foglalkoztatási és szociális bizottsága _________________________________
                         ELŐTERJESZTÉS
Martfű Város szociális helyzetéről szóló beszámolóhoz

Tisztelt képviselő-testület !

A város szociális helyzetének áttekintése különösen indokolt, és időszerű, hiszen az elmúlt időszakban  jelentős változások következtek be az ellátórendszerben. 
Az elmúlt év során  döntött a képviselő-testület arról, hogy a szociális szolgáltatások  ellátását biztosító Szolnoki Kistérség Többcélú Társulásából kiválik, és önállóan szervezi meg a szociális szolgáltatások biztosítását. A szociális étkeztetés és házi segítségnyújtás ellátásának  terén is  változás következett be. Az önkormányzat kötelező feladati közül a házi segítségnyújtást és a szociális étkeztetést, valamint az idősek klubjának működtetését  ellátási szerződés alapján a „Martfűi Gondoskodás Háza” Idősek Otthona Szociális Szolgáltató Nonprofít Kft. biztosította 2012. június 30. napjáig. A Kft.  engedélyét működésképtelenség miatt visszavonta a szociális és gyámhivatal, ezért az ellátások folyamatos biztosítása érdekében a házi segítségnyújtást és a szociális étkeztetést a polgármesteri hivatal szakfeladataként  az önkormányzat látta el 2012. július 01. napjától. 
A képviselő-testület 2013. január 01-től létrehozta Martfű Város Önkormányzata  Gyermekjóléti és Szociális Szolgáltató Központ intézményét, amely intézmény a szociális szolgáltatások biztosítása mellett a szociális és gyermekétkeztetést ellátó konyhát is működteti. 
Az új intézmény  elmúlt negyedévi működése azt mutatja, hogy a szociális szolgáltatások   ellátása eredményes, a változások után a  jelenlegi helyzet egy stabil, a város polgárainak érdekeit szem előtt tartó komplex ellátási rendszer jött létre. 
A  „Martfűi Gondoskodás Háza” működésének megszűnésével  az  idősek bentlakásos otthona is megszűnt. Ez az ellátási forma egyenlőre hiányzik a városban. 
Martfű város szociális helyzetének beszámolója a szociális törvény által szabályozott ellátások bemutatását, azok igénybevételére vonatkozó adatokat, a  városban folyó szociális munka áttekintését tartalmazza. 
Az ellátásokra vonatkozó adatok a 2012-es év statisztikai adatai alapján  kerültek bemutatásra, a szociális ellátások és szolgáltatások bemutatása a jelenlegi állapot alapján történt. Az új szociális intézmény által a családsegítés területén ellátott feladatok tekintetében szintén a 2012-es év adatait szemlélteti, a szociális alapszolgáltatásokat az  első negyedévi munka alapján mutatja be. 
Kérem a képviselő-testületet a beszámoló megtárgyalására és elfogadására. 
Martfű, 2013. június 19.                                                                                      
     Gonda Istvánné
Egészségügyi, Foglalkoztatási 

és Szociális Bizottság Elnöke

Látta: Szász Éva jegyző
Határozati javaslat:
Martfű Város Önkormányzata Képviselő-testületének 
……../2013. (VI. 27.) Ö. határozata
Martfű Város szociális helyzetéről
1. Martfű Város Önkormányzatának Képviselő-testülete megtárgyalta és elfogadta  Martfű Város szociális helyzetéről szóló  beszámolót.

2. Martfű Város Önkormányzatának Képviselő-testülete elismerését és köszönetét fejezi ki minden Martfűn szociális területen dolgozónak, lelkiismeretes és odaadó munkájáért.
3. A Martfűn kialakított szociális intézmény jelenlegi magas színvonalú működésének fenntartásával továbbra is biztosítani kell a szociálisan rászorultak széles körű ellátását.
4. Folyamatosan tájékoztatni kell a lakosságot a szociális ellátásokról és szolgáltatásokról.

Határidő: folyamatos

Felelős Herczegné Horváth Eszter- irodavezető
5. El kell készíteni Martfű Város Szociális Szolgáltatástervezési koncepcióját, melyben meg kell határozni a közép és hosszú távú szociális szolgáltatás fejlesztési terveket, és a megvalósítást szolgáló intézkedéseket. 

Határidő: 2013. október 31.
Felelős Herczegné Horváth Eszter- irodavezető
